Vízmű tőkeemelés

Képviselőtestület 12/2020. (II.06.) számú határozata:

IV.

1./ Zalakaros Város Önkormányzat Képviselőtestülete a Délzalai Vízmű Zrt. 5.216.941, Ft összegű tőkeemelési kérelmemét elfogadja és a 2020. évi költségvetésében ennek fedezetét megtervezi azzal, hogy fenntartja magának azt a jogot, hogy e döntését a legnagyobb tulajdoni aránnyal rendelkező önkormányzat döntését követően felülvizsgálja.
2./ Zalakaros Város Önkormányzat Képviselőtestülete felhatalmazza a polgármestert, hogy az tőkeemeléshez kapcsolódó dokumentumokat aláírja.

Határidő: azonnal – költségvetésbe történő tervezés, egyebekben: 2020. március 30.
Felelős: Novák Ferenc polgármester
Operatív felelős: Horváthné Juhász Barbara pénzügyi osztályvezető
Képviselőtestület 120/2020. (VII.02.) számú határozata:
I.
Zalakaros Város Önkormányzati Képviselőtestülete
1./ a 2020. évi költségvetésében az alábbi költségvetési előirányzatok zárolását rendeli el a költségvetési hiány mérséklése érdekében 129.000.000 Ft összegben:   
Vízmű tőkeemelés 3.477.961 Ft
A módosítás a költségvetési rendeleten átvezetésre került, 1.738.980 Ft maradt előirányzatként a tőkeemelésre.

Képviselőtestület 181/2020. (IX.17.) számú határozata:  

A határozat a nonprofit szervezetek támogatásáról rendelkezik.
Részlet a határozatból:
2./ Zalakaros Város Önkormányzat Képviselőtestülete a sportcélú támogatási összeget 7.630.000 Ft-ban állapítja meg, melynek pénzügyi forrását az előterjesztésben szereplő 2.850.000 Ft céltartalékon kívül 1.738.980 Ft erejéig az önkormányzat 2020. évi költségvetésében a Vízmű alaptőke emelésre biztosított céltartalék terhére, a fennmaradó 3.041.020 Ft-ot az önkormányzat 2020. évi költségvetésében a Napfény Hotel telekhatár-rendezésére biztosított céltartalék terhére biztosítja. 

Határozati javaslat a képviselőtestület számára:
1./ Zalakaros Város Önkormányzat Képviselőtestülete úgy határoz, hogy Zalakaros Város Önkormányzata, mint részvényes a Délzalai Víz-és Csatornamű Zrt-nél tőkeemelés esetén a tulajdoni hányad alapján számított 1.738.980 Ft pénzbeli hozzájárulás megfizetését nem vállalja, tekintettel arra, hogy az önkormányzat tárgyévi költségvetésében a tőkeemelésre biztosított előirányzatot más fontos önkormányzati feladat finanszírozására átcsoportosította.   
Határidő: azonnal 

